අනතුරුව පැවති 17 වසරක එක්සත් ජාතික පක්ෂ පාලනය පරාජයට පත් කරමින් 1994 වසරේදී මෙරට ඉතිහාසයේ පළමු විධායක ජනාධිපතිනිය ලෙස පත්වන්නේ නිදහස් පක්ෂ නිර්මාතෘ එස් ඩබ්ලිව් ආර් ඩී බණ්ඩාරනායක මහතාගේ දියණිය වන චන්ද්‍රිකා බණ්ඩාරනායක කුමාරතුංග මහත්මියයි. 2005 වසරේ නොවැම්බර් මස ජනාධිපතිධුරයට පත්වූ මහින්ද රාජපක්ෂ මහතා වසර 10 කට ආසන්න කාලයක් ශ්‍රී ලංකා නිදහස් පක්ෂයට නායකත්වය දෙනු ලැබුවේ 30 වසරකට ආසන්න කාලයක් පැවති කුරිරු ත්‍රස්තවාදයද අවසන් කරමින්. 2015 ජනවාරි 8 වැනිදා පැවති ජනාධිපතිවරණයෙන් එවකට ශ්‍රී ලංකා නිදහස් පක්ෂයේ මහලේකම්වරයාව සිට පොදු අපේක්ෂකයා ලෙස ජනාධිපතිවරණයට ඉදිරිපත්වූ මෛත්‍රීපාල සිරිසේන මහතා ජයගන්නේ නැවතවරක් ශ්‍රී ලංකා නිදහස් පක්ෂයේ ජනාධිපතිවරයෙකු බිහිකරමින්.